Kinnitatud 24.05.2018 Eesti Kultuurkapitali juhataja käskkirjaga nr 1-2/0004

Muudetud 10.09.2025 käskkirjaga nr 1-2/0006

**KUULTUURKAPITALI ANDMEKAITSEALANE TEAVITUS**



**Sisukord**

[VOLITATUD töötlejad 3](#_Toc208419849)

[1. Isikuandmed ja nende töötlemise alused 4](#_Toc208419850)

[2. ISIKU ÕIGUSED 4](#_Toc208419851)

[Õigus oma andmetega tutvuda 4](#_Toc208419852)

[Õigus saada teavet oma isikuandmete töötlemise kohta 5](#_Toc208419853)

[Õigus nõuda ebaõigete andmete parandamist 5](#_Toc208419854)

[Õigus nõuda andmete töötlemise piiramist ja lõpetamist 5](#_Toc208419855)

[Õigus esitada vastuväited 6](#_Toc208419856)

[Õigus pöörduda andmekaitse järelevalveasutuse ja/või halduskohtu poole 6](#_Toc208419857)

[3. Isikuandmetega seotud rikkumised 6](#_Toc208419858)

[4. Kultuurkapitali andmekaitsespetsialist 6](#_Toc208419859)

[5. SELGITUSTAOTLUS, MÄRGUKIRI, TEABENÕUE JA MUU KIRJAVAHETUS 6](#_Toc208419860)

[6. Kultuurkapitali VEEBILEHE KÜLASTAMINE 7](#_Toc208419861)

[7. KULTUURKAPITALI SOTSIAALMEEDIAKANALITE KÜLASTAMINE JA KASUTAMINE 7](#_Toc208419862)

[8. KANDIDEERIMINE KULTUURKAPITALI TÖÖLE 8](#_Toc208419863)

[9. lepingute täitmine 9](#_Toc208419864)

[10. STIPENDIUMIDE, TOETUSTE, PREEMIATE, LOOMETÖÖTASUDE TAOTLEMINE JA RAHASTAMINE, PROGRAMMIDE JA PROJEKTIDE ELLUVIIMINE 9](#_Toc208419865)

[11. UURINGUD JA INFOPÄEVAD 11](#_Toc208419866)

[12. KULTUURKAPITALI KÜLASTAMINE 11](#_Toc208419867)

[13. VIDEOVALVEKAAMERAD 11](#_Toc208419868)

Isikuandmed on mistahes teave, mis võimaldab isikut ehk andmesubjekti tuvastada. Isikuandmete töötlemine hõlmab kõiki isikuandmetega tehtavaid toiminguid.

Isikuandmete töötlemise teave on koostatud isikuandmete kaitse üldmääruse artiklis 12 „Selge teave, teavitamine ja andmesubjekti õiguste teostamise kord“ sätestatud vastutava töötleja nõuete täitmiseks ja füüsiliste isikute teavitamiseks isikuandmete töötlemise põhimõtetest ja õiguste tagamisest.

**Isikuandmete vastutav töötleja on Eesti Kultuurkapital**

Suur-Karja 23, 10148 Tallinn

Telefon: (+372) 699 9150

E-post: [andmekaitse@kulka.ee](mailto:andmekaitse@kulka.ee)

Koduleht: [www.kulka.ee](http://www.kulka.ee)

# VOLITATUD töötlejad

**Riigi Info- ja Kommunikatsioonitehnoloogia Keskus** (RIT)

Veebileht: www.rit.ee

**Sysdec AS**

Veebileht: https://www.sysdec.ee

**OÜ CSC Telecom Estonia**

Veebileht: https://csc.ee/et

**5D Vision OÜ**

Veebileht: [https://5dvision.ee](https://5dvision.ee/)

**Telia Eesti AS**

Veebileht: [https://www.telia.ee/ari](https://www.telia.ee/ari/it-teenused)

**Folderit OÜ**

Veebileht: https://www.folderit.com

**Arhiivikorrastaja OÜ**

Veebileht: https://arhiivikorrastaja.ee

**Ühisteenused AS**

Veebileht: https://infokaitseteenus.ee

# Isikuandmed ja nende töötlemise alused

Alljärgnev teave ei hõlma:

* juriidiliste isikute ja asutuste andmete töötlemist ning füüsilise isiku andmete töötlemist, kui andmeid töödeldakse seoses tema ametikohustusega;
* isikuandmete töötlemist veebilehtedel, millele Kultuurikapitali veebilehel viidatakse, kuid mida ei halda Kultuurkapital (välislingid);
* Kultuurkapitali töötajate andmete töötlemist.

Isikuandmed on igasugune teave tuvastatud või tuvastatava füüsilise isiku (andmesubjekti) kohta. Eelkõige on füüsiline isik tuvastatav identifitseerimistunnuse (nimi, isikukood, elukoht, asukoht, e-posti aadress, telefoninumber, võrguidentifikaator) või ühe või mitme füüsilise, füsioloogilise, geneetilise, vaimse, majandusliku, kultuurilise või sotsiaalse tunnuse põhjal.

Eri liiki juurdepääsupiiranguga isikuandmed on isikuandmed, mis sisaldavad rassilist või etnilist päritolu, poliitilisi vaateid, usulisi või filosoofilisi veendumusi või ametiühingusse kuulumist, geneetilisi andmeid, füüsilise isiku kordumatuks tuvastamiseks kasutatavaid biomeetrilisi andmeid, terviseandmeid või andmeid füüsilise isiku seksuaalelu ja seksuaalse sättumuse kohta.

Isikuandmete töötlemine on igasugune isikuandmetega tehtav toiming nagu kogumine, dokumenteerimine, kohandamine, muutmine, lugemine, säilitamine, hävitamine jmt.

Kultuurkapital töötleb isikuandmeid alljärgnevatel juhtudel:

* selgitustaotluse, märgukirja, teabenõude ja muu kirjavahetuse menetlemisel;
* füüsilise isiku poolt esitatud või temaga seotud taotluse menetlemisel
* lepingute vormistamisel ja väljamaksete tegemisel;
* toetuste kasutamise kontrollimisel;
* veebisaidi ning sotsiaalmeediakanalite külastamisel;
* küsitlustes ning uuringutes osalemisel;
* Kultuurkapitali poolt korraldatud infopäevadel osalemisel;
* Kultuurkapitali tööle kandideerimisel.

Sisemise töökorraldusega püütakse tagada, et füüsilise isiku eraelu riivataks võimalikult vähe. Isikuandmete töötlemine on seaduslik, õiglane ja läbipaistev. Isikuandmeid kogutakse ja töödeldakse eesmärgipäraselt ja minimaalselt. Rakendatakse turvameetmeid, mis kaitsevaid isikuandmeid ebaseadusliku juurdepääsu ja juhusliku kaotamise ning hävitamise eest. Isikuandmed on õiged ja tagatakse nende parandamine.

# ISIKU ÕIGUSED

Täpsemalt on füüsilise isiku kui andmesubjekti õigused sätestatud ELi isikuandmete kaitse üldmääruse 2016/679 artiklites 15-22, millega saate tutvuda [siin](http://eur-lex.europa.eu/legal-content/ET/TXT/HTML/?uri=CELEX:32016R0679&from=EN).

Kõikide isikuandmete osas, mida füüsilise isiku kohta oleme kogunud, on isikul alljärgnevad õigused.

## Õigus oma andmetega tutvuda

Igaühel on õigus tutvuda enda kohta kogutud isikuandmetega ning õigus saada kinnitus selle kohta, kuidas andmeid töödeldakse. On õigus tutvuda järgmise infoga:

* andmete töötlemise eesmärk ja õiguslik alus;
* isiku kohta käivad andmed ja asjaomaste isikuandmete liigid;
* andmete vastuvõtjad või nende kategooriad,

kellele andmesubjekti isikuandmeid on avalikustatud;

* kavandatava isikuandmete säilitamise tähtaeg või säilitamise tähtaja määramise alused;
* informatsioon automatiseeritud andmete kogumise kohta;
* andmesubjekti õigused ja muu informatsioon;
* õigus taotleda vastutavalt töötlejalt isikuandmete parandamist, kustutamist või nende töötlemise piiramist, kui see ei takista Eesti Kultuurkapitali seadusest tuleneva kohustuse täitmist.

Tutvumiseks tuleb esitada Kultuurkapitalile sellekohane avaldus. Isikuandmeid väljastades peame olema veendunud pöörduja isikusamasuses. Seetõttu tuleb taotlus omakäeliselt või digitaalselt allkirjastada. Väljastame andmed pöördujale soovitud viisil nii kiiresti kui võimalik, kuid mitte hiljem kui 1 kuu jooksul alates taotluse saamisest. Kui 1 kuu jooksul ei ole võimalik andmeid väljastada, teavitame sellest ning pikendame vastamise tähtaega kuni 2 kuu võrra. Andmete väljastamise eest paberil võime alates 21. leheküljest nõuda tasu kuni 0,19 eurot iga väljastatud lehekülje eest.

## Õigus saada teavet oma isikuandmete töötlemise kohta

Juhul, kui oleme isiku kohta andmeid kogunud, on isikul õigus saada teavet, mis on nende kogumise eesmärk, kellele on isikuandmeid avalikustatud või avalikustatakse, kui kaua andmeid säilitatakse ning juhul, kui andmeid ei ole kogutud isikult endalt, siis teave nende allika kohta.

Õigust oma andmetega tutvuda ja saada teavet isikute kohta, kellele oleme füüsilise isiku isikuandmeid edastanud, tohib piirata, kui füüsilisele isikule andmete või teabe väljastamine võib:

* kahjustada teise isiku õigusi ja vabadusi;
* takistada kuriteo tõkestamist või kurjategija tabamist;
* raskendada tõe väljaselgitamist kriminaalmenetluses;
* ohustada lapse põlvnemise saladuse kaitsmist.

## Õigus nõuda ebaõigete andmete parandamist

Kui füüsilise isiku kohta käivad andmed on ebaõiged ega vasta tegelikkusele, on õigus nõuda ebaõigete isikuandmete parandamist või andmete täiendamist. E-kulkas registreeritud kontoomanikud saavad oma isikuandmed parandada ise kasutajakonto alamlehel „Minu andmed“. Kui soovite andmete muutmist Kultuurkapitali töötaja poolt, esitage e-posti aadressil kulka@kulka.ee digitaalselt allkirjastatud taotlus ning lisage sellele oma taotlust põhjendavad tõendid ja asjaolude kirjeldus.

## Õigus nõuda andmete töötlemise piiramist ja lõpetamist

Kui füüsilise isiku isikuandmete töötlemiseks, avalikustamiseks, teatud eesmärgil kasutamiseks või andmetele juurdepääsu võimaldamiseks ei ole (enam) seaduslikku alust, saab nõuda andmete kasutamise piiramist, lõpetamist või kustutamist, andmete avalikustamise või andmetele juurdepääsu võimaldamise piiramist või lõpetamist. Selleks esitada omakäeliselt või digitaalselt allkirjastatud põhjendatud taotlus.

Füüsilise isikuga seotud andmete täielikku kustutamist e-kulka keskkonnas (nt nimi, perekonnanimi, isikukood) ei saa me tagada Kultuurkapitali ülesannetest tulenevalt.

## Õigus esitada vastuväited

Füüsilisel isikul on õigus esitada vastuväiteid oma isikuandmete töötlemise kohta. Selleks tuleb esitada omakäeliselt või digitaalselt allkirjastatud põhjendatud taotlus.

## Õigus pöörduda andmekaitse järelevalveasutuse ja/või halduskohtu poole

Juhul, kui füüsiline isik leiab, et isikuandmete töötlemisel rikutakse tema õigusi ja vabadusi, on tal õigus pöörduda Andmekaitse Inspektsiooni poole või halduskohtusse.

Andmekaitse Inspektsioon: [+372 627 4135](mailto:+372%20627%204135); info@aki.ee.

# Isikuandmetega seotud rikkumised

Kultuurkapital dokumenteerib kõik isikuandmetega seotud rikkumised, sealhulgas rikkumise asjaolud, mõju ja rakendatud meetmed.

Kui toimub isikuandmetega seotud rikkumine ja see kujutab endast tõenäolist ohtu inimese õigustele ja vabadustele, siis teavitame rikkumisest Andmekaitse Inspektsiooni põhjendamatu viivituseta ja võimaluse korral 72 tunni jooksul rikkumisest teadasaamisest. Võtame kasutusele meetmed, et rikkumine koheselt lahendada.

Kui rikkumise tulemusena tekib füüsilise isiku õigustele ja vabadustele tõenäoliselt suur oht, siis teavitame sellest esimesel võimalusel. Teavituse eesmärk on võimaldada füüsilisel isikul endal võtta vajalikke ettevaatusabinõusid olukorra leevendamiseks.

# Kultuurkapitali andmekaitsespetsialist

Kõigis küsimustes, mis on seotud isikuandmete töötlemisega Kultuurkapitalis, saate vastuse meie andmekaitse küsimustega tegelevalt spetsialistilt. Pöördumise saate edastada e-posti aadressil [andmekaitse@kulka.ee](mailto:andmekaitse@kulka.ee).

# SELGITUSTAOTLUS, MÄRGUKIRI, TEABENÕUE JA MUU KIRJAVAHETUS

Kultuurkapital on riigi sihtasutus ning meile jõudvad selgitustaotlused, märgukirjad, teabenõuded ja muu kirjavahetus on avalik.

Töö käigus jõuavad meile isikuandmed teabenõude, selgitustaotluse, märgukirja, taotluse, teatise, kaebuse või muu pöördumise käigus, või saadab selle meile kolmas isik (sh juriidiline isik). Isikuandmed võivad Kultuurkapitali jõuda ka siis, kui füüsiline isik on mõne menetluse osapool.

Isikuandmeid kasutatakse pöördumise menetlemiseks, sellele vastamiseks ning selle põhjal vajadusel muude dokumentide koostamiseks. Kui selleks tuleb kolmandalt isikult järelepärimisi teha, avaldame isikuandmeid minimaalses, hädavajalikus mahus.

Kui peame vastamiseks väljastama füüsilise isiku juurdepääsupiiranguga isikuandmed, peame olema veendunud [pöörduja isikusamasuses](https://www.riigiteataja.ee/akt/104072017011?leiaKehtiv#para14lg2), seetõttu tuleb pöördumine omakäeliselt või digitaalselt allkirjastada. Kui pöördumisele vastamine on teise asutuse pädevuses, edastame dokumendi üldjuhul ise õigele adressaadile või jagame pöördujale õige adressaadi kontaktid.

Kirjavahetuse register on Avaliku teabe seaduse kohaselt nähtav Kultuurkapitali kodulehel. Registris avaldame füüsilisest isikust kirja saatja nime ja ka füüsilise isiku nime juriidilise isiku esindajana.

Avalikus kirjavahetuse registris kuvatakse teave selle kohta, kas dokumendid on juurdepääsupiiranguga või mitte. Dokumendiga, mis ei ole avalikus vaates nähtav, on võimalik tutvuda teabenõude esitamisel. Eraisikutega peetav kirjavahetus on üldiselt juurdepääsupiiranguga. Muudel juhtudel sõltub juurdepääsu piiramine dokumendi sisust. Võimalikud juurdepääsupiirangute alused on toodud lähtuvalt Avaliku teabe seadusest või eriseadustes (nt Autoriõiguse seadus (AutÕS)).

Muudele isikutele/asutustele võime hoolimata juurdepääsupiirangust füüsilise isiku kirjavahetuse (pöördumise) või neis sisalduvaid andmeid edastada üksnes juhul, kui neil on selleks otsene seadusest tulenev õigus (näiteks uurimisasutus või kohus) ja põhjendatud vajadus. Seadus lubab Kultuurkapitalil kirjavahetuse asjaolusid avalikustada, kui esineb ilmne avalikkuse huvi (Avaliku teabe seaduse § 38 lõige 1, § 30 lõige 4). Seda õigust kasutame üksnes väga erandlikel juhtudel ja hoidume asjaosaliste eraelu ülemääraselt riivamast. Muuhulgas, kui isik viib ise menetlusalase info avalikkuse ette, jätab Kultuurkapital õiguse anda vajadusel oma tegevuse kohta avalikkusele selgitusi. Kultuurkapital ei avalda teavet suuremas ulatuses, kui isik ise eelnevalt on avalikustanud.

Kirjavahetust säilitab Kultuurkapital (sh füüsilise isikuga seotud) 10 aastat, lähtudes Eesti Kultuurkapitali dokumentide loeteluga sätestatud tähtaegadest. Tähtaja ületanud dokumendid hävitatakse. Kultuurkapitali töötajate ametlikele e-postiaadressidele edastatud e-kirju, mida dokumendihaldussüsteemis ei registreerita, säilitatakse üldjuhul infovahetuse lõpuni.

Pöördumises sisalduvatele andmetele juurdepääsu võivad saada Kultuurkapitaliga lepinguliselt seotud volitatud töötlejate töötajad, kellel on selleks tööülesannete täitmisest tulenev otsene vajadus.

# [Kultuurkapitali](https://www.kul.ee/isikuandmete-tootlemine#ajaveeb-kuva--accordion) VEEBILEHE KÜLASTAMINE

Veebilehe [www.kulka.ee](http://www.kulka.ee) külastamisel piirduvad külastaja kohta kogutavad ja säilitatavad andmed järgmisega:

* kasutatava arvuti või arvutivõrgu internetiaadress (IP-aadress);
* kasutatava arvuti või arvutivõrgu internetiteenuse pakkuja nimi ja aadress,
* külastamise aeg (kellaaeg, kuupäev, aasta).

IP-aadresse ei seota isikut tuvastava teabega. Andmeid kogutakse selle kohta, millist veebilehe osa külastatakse ja kui kaua seal viibitakse. Kogutud andmeid kasutatakse külastusstatistika tegemiseks, et selle põhjal veebilehte arendada ja külastajale mugavamaks muuta.

Andmetele võivad lisaks meie töötajatele juurdepääsu saada teenust pakkuva asutuse töötajad, kellel on selleks tööülesannete täitmisest tulenev otsene vajadus.

**Kolmandate osapoolte veebisaitide küpsised**

Meil ei ole kontrolli küpsiste paigutamise üle teiste veebisaitide poolt, isegi kui Teid suunatakse nende juurde sellelt veebisaidilt.

Kolmandate osapoolte teenused andmete kogumisel toimivad vastavalt nende tingimustele.

# KULTUURKAPITALI SOTSIAALMEEDIAKANALITE KÜLASTAMINE JA KASUTAMINE

**Kultuurkapitali Facebooki lehe kasutamisel rakenduvad järgmised seadistused:**

* leht on kõigile nähtav;
* Kultuurkapitali Facebooki lehele saavad teha postitusi ainult Kultuurkapitali töötajad, kes on registreeritud Kultuurkapitali Facebooki lehe administraatoriteks;
* meie töökeeleks on üldjuhul eesti keel;
* postitusi saab märkida meeldivaks, selle kohta saame META teavitusi;
* rakendame (kommentaari) postitaja sõnumi sisu automaatse filtreerimise seadistust, mis tähendab, et Facebook tõkestab automaatselt üldiselt teada solvavaid väljendeid sisaldavate postituste avaldamise (seadistus Profanity Filter – keskmine);
* külastajad saavad Kultuurkapitali Facebooki vahendusel meiega privaatselt ühendust võtta;
* kõigil on võimalik viidata Kultuurkapitali lehele ja selle avalikule sisule (tagimine).

Facebooki kogutud kasutuse statistika andmed saame anonüümsel kujul. Facebook koostab selle statistika külastajate isikuandmeid kogudes. Detailsemalt saab sellest lugeda Facebooki andmepoliitikast ja küpsiseid puudutavatest eeskirjadest.

**Kultuurkapitali Instagrami lehe kasutamine:**

Facebook ja Instagram kasutavad sama infrastruktuuri, süsteeme ja tehnoloogiat.

**Kultuurkapitali**[**Youtube’i kanali**](https://www.youtube.com/channel/UC6r16n-ArUJdbUbtCkvMEQQ) **kasutamisel on järgmised seadistused:**

* Kultuurkapitali Youtube’i konto kanal on kõigile nähtav;
* meie töökeeleks on üldjuhul eesti keel;
* kontolt saab sisu tellida;
* konto videote alla saab kommentaare lisada;
* konto videoid saab märkida meeldivaks ja neid edasi jagada;
* kontot külastades kogub külastaja kohta andmed meie jaoks kolmas osapool ning nende üle meil kontroll puudub;
* statistika konto külastatavuse kohta saame isikustamata kujul.

# [KANDIDEERIMINE KULTUURKAPITALI TÖÖLE](https://www.kul.ee/isikuandmete-tootlemine#kandideerimine-kultu--accordion)

Kultuurkapitali tööle kandideerimisel, töödeldakse kandideerijate isikuandmeid eesmärgiga leida kandidaat, kelle haridus, töökogemus, teadmised ja oskused vastavad enim tööülesannete täitmiseks kehtestatud nõuetele, ning teha kandideerinule ettepanek asuda vastavale ametikohale. Säilitame kandideerijate isikuandmeid kandideerinu nõusolekul ka tulevikus korraldataval konkursil osalemise ettepaneku tegemiseks – selleks võetakse eraldi ühendust.

Tööle kandideerimisel lähtume [töölepingu seadusega sätestatust](https://www.riigiteataja.ee/akt/126062018015?leiaKehtiv#para11) ega küsi kandideerijalt andmeid, mille vastu meil puudub õigustatud huvi. Konkursikuulutuses nimetatakse alati kandidaadile esitatavad nõuded haridusele, töökogemusele, teadmistele ja oskustele ning ka konkursil osalemiseks esitatavad dokumendid ja nende esitamise tähtaeg. Lõppkandidaatide puhul võime nendele nõuetele vastavust ka kontrollida.

Värbamisprotsessis võime tööle kandideerija kohta koguda täiendavat teavet avalikest allikatest (sotsiaalmeediavõrgustikud, veebilehed, avalikud registrid jms). Kandidaadil on õigus saadud teabega tutvuda ja esitada omapoolsed selgitused/vastuväited. Eeldame, et kandideerimisdokumentides esitatud soovitajatele on kandideerija andnud nõusoleku enda kohta käivatele küsimustele vastamiseks. Samuti eeldame, et soovitajad on nõustunud sellega, et me nende poole teabe saamiseks pöördume.

Kultuurkapitalis tutvuvad kandideerimisdokumentidega ainult värbamisprotsessis osalevad töötajad. Neid dokumente ja andmeid kolmandatele isikutele (sh teistele kandidaatidele) ei avaldata. Kandidaatide hindamisse võime vajadusel kaasata asutuseväliseid isikuid. Kultuurkapitalil on õigus loobuda väljakuulutatud konkursist või muuta juba väljakuulutatud konkursi tingimusi. Sellisel juhul teavitatakse kandidaate meile esitatud kontaktandmete kaudu ning avalikkust teavitatakse konkursiteate avaldamise kohas.

Kandidaatide andmed on juurdepääsupiiranguga info, millele kolmandad isikud (sh pädevad asutused) saavad juurdepääsu üksnes juhul, kui neil on selleks otsene seadusest tulenev õigus ja põhjendatud vajadus. Kandidaatidele teiste kandidaatide andmeid ei avaldata.

# lepingute täitmine

Isikuandmeid võidakse Kultuurkapitalis töödelda, kui olete sõlmitud lepingu (võlaõiguslikud lepingud nagu käsundus- või töövõtuleping) üks osapool.

Isikuandmeid töödeldakse nimetatud lepingu täitmiseks ja võimalike juriidiliste kohustuste täitmiseks ning üksnes lepingu täitmisega seotud eesmärkidel.

Kõik eraisikutega sõlmitavad lepingud on juurdepääsupiirangutega, kuivõrd sisaldavad isiku kontaktandmeid, isikukoodi ja teatud juhtudel ka pangakonto numbrit, mis on isikuandmed, millele juurdepääsu võimaldamine kahjustaks oluliselt andmesubjekti eraelu puutumatust.

Lepingutes sisalduvatele andmetele võivad juurdepääsu saada Kultuurkapitali vastava volitusega töötajad, kellel on selleks tööülesannete täitmisest tulenev otsene vajadus.

Muudele isikutele/asutustele võime hoolimata juurdepääsupiirangust lepingutes sisalduvaid andmeid edastada üksnes juhul, kui neil on selleks otsene seadusest tulenev õigus ja põhjendatud vajadus (nt kohtueelne menetleja või kohus).

# STIPENDIUMIDE, TOETUSTE, PREEMIATE, LOOMETÖÖTASUDE TAOTLEMINE JA RAHASTAMINE, PROGRAMMIDE JA PROJEKTIDE ELLUVIIMINE

Füüsilise isiku andmeid töödeldakse taotlemisel, lepingute täitmisel, programmide ja projektide elluviimise kontrollimisel ning toetuse saajate ülevaate avaldamisel, mida Kultuurkapital korraldab avalike ülesannete täitmisel Eesti Kultuurkapitali seadusest (KultKS) lähtuvalt.

Füüsilise isiku andmed jõuavad meieni füüsilise isiku taotluse alusel või kolmandate isikute (programmide, projektide koostööpartnerid või muud isikud) vahendusel. Eelkõige töödeldakse isikuandmeid eraisikute taotluste ja neile tehtud eralduste puhul.

Kultuurkapitali toetuste menetluse raames esitatud füüsilise isiku kontaktandmed on e-kulkas kontopõhised.

Menetluse erinevates etappides töödeldakse järgmisi taotleja isikuandmeid:

* nimi;
* isikukood;
* aadress;
* e-post;
* telefon;
* pangakonto number;
* eluloo andmed;
* terviseandmed.

Isikuandmeid töödeldakse järgmistel eesmärkidel:

* taotleja identifitseerimine;
* taotluste menetlemine;
* eralduste määramise otsuste tegemine;
* rahaeralduste väljamaksmine;
* eralduse saajaga lepingu sõlmimine ja sõlmitud lepingu täitmine;
* esitatud taotluste ja väljamakstud eralduste osas aruandluse pidamine;
* eralduste tagasinõudmine;
* eralduste määramise ja väljamaksmise otsuste avalikustamine Eesti Kultuurkapitali kodulehel (avalikustamisele kuuluvad andmed on eraldi loetletud dokumendis „Teabele juurdepääsu tingimused ja kord“);
* Kultuurkapitali ja muudest seadustest (nt Avaliku teabe seadus) tulenevate kohustuste täitmine.

Isikuandmeid töödeldakse menetluse erinevates etappides järgmistel alustel:

* isikuandmete töötlemine on vajalik taotleja osalusel taotluse esitamiseks, sõlmitud lepingu täitmiseks või lepingu sõlmimisele eelnevate meetmete võtmiseks vastavalt taotleja taotlusele;
* isikuandmete töötlemine on vajalik Eesti Kultuurkapitali seadusest tuleneva kohustuse täitmiseks;
* isikuandmete töötlemine on vajalik avalikes huvides oleva ülesande täitmiseks või vastutava töötleja avaliku võimu teostamiseks;
* isikuandmete töötlemine on vajalik Eesti Kultuurkapitali või kolmanda isiku õigustatud huvi korral, välja arvatud juhul, kui sellise huvi kaaluvad üles taotleja huvid või põhiõigused ja vabadused, mille nimel tuleb kaitsta isikuandmeid.

Isikuandmeid töödeldakse kooskõlas IKS § 14. Isikuandmete alusel ei tehta taotleja suhtes automatiseeritud otsuseid.

Füüsilisel isikul (taotlejal) on õigus:

* juurdepääsule enda isikuandmetele elektroonilises taotlemise keskkonnas e-kulka;
* parandada või nõuda isikuandmete parandamist;
* esitada vastuväiteid isikuandmete töötlemisele;
* võtta tagasi isikuandmete töötlemiseks antud nõusolek (ainult nõusolekul põhineva

andmetöötluse korral);

* esitada oma õiguste kaitseks kaebus Andmekaitse Inspektsioonile, [+372 627 4135](mailto:+372%20627%204135); info@aki.ee.

Juhime tähelepanu, et kui füüsiline isik on soovinud omal algatusel jagada tervise- või muid delikaatseid andmeid taotluse sisukirjelduses, lepingu muutmise avalduses vms puhul (v.a Kultuurkapitali ravimitoetoetuse taotluste puhul), kui menetlustoimingutega seotud asjaajamine seda ei kohusta, ei saa Kultuurkapital tagada andmete töötlemisel täielikku kaitset, kuna sellise andmemahu seire ja hindamine on liiga ressursimahukas.

Muudele isikutele/asutustele võime hoolimata juurdepääsupiirangust edastada eelmainitud andmeüksuste kohta infot üksnes juhul, kui neil on selleks otsene seadusest tulenev õigus (näiteks uurimisasutus või kohus või Riigiarhiiv) ja põhjendatud vajadus.

Andmetele võivad lisaks meie töötajatele (sh eksperdid ja nõukogu liikmed) juurdepääsu saada teenust pakkuva asutuse töötajad, kellel on selleks meie infosüsteemide arenduse ning hoolduse korraldamisega seotud tööülesannete täitmisest tulenev otsene vajadus.

Kultuurkapitalile esitatud taotlusi säilitatakse alatiselt. Kultuurkapitali hinnangul võib teabe ja andmete näol tegemist olla ajaloolise või kultuuripärandiga, mida säilitatakse tulevaste põlvede jaoks. Rahvusarhiivi poolt riiklikult arhiiviväärtuslikuks hinnatud sarjad antakse teatud ajavahemiku järel üle Rahvusarhiivi kogudele (hindamisotsus: RA HO nr 251; 05.05.2011). Toetuse kasutamist reguleerivaid lepinguid säilitame üldjuhul 7 aastat, lähtudes Raamatupidamise seadusest (RPS). Aruandeid säilitatakse üldjuhul 10 aastat (sellest 10% valimit aasta põhiselt alatiselt), kuna meie hinnangul võib teabe ja andmete näol tegemist olla ajaloolise või kultuuripärandiga, mida säilitatakse tulevaste põlvede jaoks. Hävitamisotsuse saanud säilikud hävitatakse sarjade registriloendi alusel, mille kohta koostatakse hävitamisakt.

# UURINGUD JA INFOPÄEVAD

Uuringute läbiviimise eesmärgid ning andmete töötlemise tasand sätestatakse iga uuringu puhul eraldi ning sellest lähtuvalt hinnatakse teavitamise vajadus.

Infopäevadel osalemiseks võime koguda registreerimiseks, teavitamiseks ning kokkuvõtete jagamiseks füüsilise isiku andmeid (üldjuhul nime ja e-posti aadressi). Selleks kasutame ühekordseid registreerimisvorme ja ka küsitlusvorme, mille tagasiside lehed kustutakse pärast ülesannete täitmist.

# KULTUURKAPITALI KÜLASTAMINE

Me ei kogu kontori külastuse registreerimiseks külastaja isikuandmeid. Kultuurkapitali turvalisuse ja ohutusnõuete tagamiseks (E-ITS standardi meetme INF.1.M7 kohaselt) juhatatakse ja juhendatakse kõiki külastajad kontoris viibimise ajal Kultuurkapitali vastava töötaja poolt. Kui külastuse aeg on Kultuurkapitali vastavale töötajale teadmata (eelevalt kokku leppimata), siis juhendab külalisi üldjuhul Kultuurkapitali sekretär või selleks määratud asendaja.

# VIDEOVALVEKAAMERAD

Teie (biomeetrilisi) isikuandmeid võidakse töödelda, kui külastate Kultuurkapitali kontorit aadressil Suur-Karja 23, Tallinn. Külastuse käigus jääte hoone koridorides, sisehoovis ja tänaval videovalvekaamerate vaatevälja.

Saarineni maja hoonetes, hoovides ja hoonete väliskülgedel kasutatakse reaalajas töötavaid statsionaarseid ning salvestavaid videovalvekaameraid. Videovalvekaamerate kasutamise eesmärk on Saarineni majas paiknevate asutuste töötajate ja vara kaitse. Videovalvekaamerate abil kogutavaid andmeid kasutatakse üksnes eelnimetatud eesmärgist lähtuvalt. Kaamerate vaatevälja jäävate isikute andmeid töötlevad vajaduse põhiselt volitatud töötleja Optimus Systems AS turvatöötajad, kellel on turvateenuse osutamisega seotud tööülesannete täitmisest tulenev otsene vajadus. Optimus Systems ASga sõlmitud lepingu tingimusi haldab maja haldur Baltek Arendus OÜ.